hotchpotch/miracl-hf-unified huggingface dataset:
ক্লাউড স্টোরেজ
ক্লাউড স্টোরেজ বা ক্লাউড সংরক্ষণাগার হলো উপাত্ত সংরক্ষণের একটি মডেল যাতে ডিজিটাল উপাত্তসমূহ লজিক্যাল পুলস, একাধিক সার্ভারের ফিজিক্যাল স্টোরেজে সংরক্ষিত থাকে এবং ফিজিক্যাল পরিবেশ সাধারণত কোনো একটি হোস্টিং কোম্পানি মালিকানায় থাকে ও তারা তা পরিচালনা করে থাকে। এসব ক্লাউড স্টোরেজ প্রদানকারীরা উপাত্ত সহজলভ্য ও প্রবেশ নিশ্চিত করে, এবং ফিজিক্যাল পরিবেশের সুরক্ষা করে ও চালিত করে। ব্যবহারকারী ও সংস্থাগুলো তাদের কাছ থেকে ব্যবহারকারী, সংস্থা, বা অ্যাপ্লিকেশন উপাত্ত সংরক্ষণের জন্য স্টোরেজ ক্যাপাসিটি (তথ্য ধারণ ক্ষমতা) ক্রয় বা ইজারা নেয়।
ক্লাউড স্টোরেজ সেবা একটি সহ-অবস্থিত ক্লাউড কম্পিউটার সেবা , ওয়েব সার্ভিস অ্যাপ্লিকেশন প্রোগ্রামিং ইন্টারফেস (এপিআই) অথবা এপিআই-কে ব্যবহার করা অ্যাপ্লিকেশনস সমূহ যেমন ক্লাউড ডেক্সটপ স্টোরেজ, ক্লাউড স্টোরেজ গেটওয়ে, বা ওয়েব-বেসড কনটেন্ট ম্যানেজম্যান্ট সিস্টেম এর মাধ্যমে অ্যাক্সেস করা যায়।
ধরে নেওয়া হয় যে ক্লাউড কম্পিউটিং জোসেপ কার্ল রবনেট লিকলিডার ১৯৬০'র দিকে আরপানেটের সাথে কাজ করার সময় জনগণ ও উপাত্ত যেকোনো স্থান থেকে যুক্ত করার লক্ষে উদ্ভাবন করেন।
১৯৮৩ সালে কম্পুসার্ভ তাদের ভোক্তাদের ক্ষুদ্র পরিমাণ ডিস্ক স্টোরেজ অফার করে, যেখানে তারা যেকোনো ধরনের ফাইল আপলোড করতে পারবে।
১৯৯৪ সালে এটি&টি পারসোনা লিংক সার্ভিস নামে ব্যক্তিগত ও ব্যবসায়িক যোগাযোগ ও বাণিজ্যিক উদ্দ্যেশে এক ধরনের অনলাইন প্লাটফর্মের সূচনা করে।
সকল ওয়েব-বেসডের মধ্যে এটি প্রথম দিককার স্টোরেজ ও তাদের বিজ্ঞাপনের উল্লেখ করে,"আমাদের ইলেক্ট্রনিক সভাকে আপনারা ক্লাউড মনে করতে পারেন"। আমাজন ওয়েব সার্ভিস তাদের ক্লাউড সার্ভিস এডাব্লিওএস এস৩ ২০০৬ সালে চালু করে এবং স্যামসাং, ড্রপবক্স, সাইনপ্টপ এবং পিন্টারেস্ট এর মতো জনপ্রিয় স্টোরেজ সরবরাহকারী পরিষেবাগুলির মতো ব্যাপক স্বীকৃতি এবং গ্রহণযোগ্যতা অর্জন করেছে। ২০০৫ সালে বক্স অনলাইন ফাইল শেয়ারিং ও ক্লাউড কনটেন্ট ম্যানেজম্যান্ট সেবা ব্যবসায়িক উদ্দ্যেশে চালু করে।
ক্লাউড স্টোরেজ উচ্চস্তরের ভার্চুয়ালাইচড অবকাঠামোর ভিত্তিতে গঠিত এবং প্রবেশযোগ্য ইন্টারফেস, নিকটবর্তী ইন্সট্যান্ট স্থিতিস্থাপকতা, কর্মক্ষমতা প্রসারণ, বহু মালিকানা, মিটার্ড রিসোর্স শর্তের ক্ষেত্রে এটি ক্লাউড কম্পিউটিং এর মতো বৃহৎ। ক্লাউড স্টোরেজ সেবা অফ-প্রিমিসেস সার্ভিস ( আমাজন এডাব্লিওএস এস৩ ) অথবা স্থাপিত অন-প্রিমিসেস সার্ভিস ( ভিআইওএন ক্যাপাসিটি সার্ভিস ) থেকে কাজে লাগানো যায়।
ক্লাউড স্টোরেজ সাধারণত হোস্টেড অবজেক্ট স্টোরেজ সার্ভিস বোঝায়, কিন্তু এটি অন্যান্য উপাত্ত স্টোরেজ যুক্ত করায় আরো বৃহৎ হয়েছে । ব্লক স্টোরেজের মতো এগুলো সেবা হিসেবে পাওয়া যাচ্ছে।
অবজেক্ট স্টোরেজ সার্ভিস যেমন আমাজন এডাব্লিওএস এস৩ এবং মাইক্রোসফট আজিউর স্টোরেজ, অবজেক্ট স্টোরেজ সফটওয়্যার যেমন ওপেনস্ট্যাক সুইফট, অবজেক্ট স্টোরেজ সিস্টেমস যেমন ইএমসি এটমস,ইএমসি, ইসিএস, ও হিটাসি কনটেন্ট প্লাটফর্ম, এবং ডিস্টিবিউটেড স্টোরেজ প্রজেক্ট যেমন ওশানস্টোর, ও ভিশন ক্লাউড হলো স্টোরেজের উদাহরণ যেগুলো হোস্টোড এবং ক্লাউড স্টোরেজ বৈশিষ্ট্যের সঙ্গে স্থাপন করা যায়।
ক্লাউড স্টোরেজ হলোঃআউটসোর্সিং ডাটা স্টোরেজ অ্যাটাক সারফেস এরিয়া বৃদ্ধি করে।
কোম্পানিগুলো স্থায়ী নয় ও তারা যে পণ্য ও সেবা দিয়ে থাকে তা পরিবর্তিত হতে পারে। অন্য কোম্পানির আউটসোর্সিং ডাটা স্টোরেজ সতর্কতার সাথে তদন্ত করতে হবে এবং কিছুই কখনও নির্দিষ্ট নয়। চুক্তিপত্র অর্থহীন হয়ে যেতে পারে যদি কোম্পানির অস্তিত্ব বা এর পরিস্থিতি বদলে যায়। কোম্পানিঃ
ত্রিবেনী
ত্রিবেনী হল ভারতের পশ্চিমবঙ্গ রাজ্যের হুগলী জেলার বাঁশবেড়িয়া পৌরসভার উত্তর অংশে অবস্থিত একটি ছোট শহর। এটি হিন্দুদের জন্য একটি পুরানো পবিত্র স্থান। এই স্থানের পবিত্রতা বহু শতাব্দী ধরে স্বীকৃত হয়ে আসচ্ছে এবং ১২ শতকের শেষ চতুর্থাংশে একটি সংস্কৃত ভাষায় লেখা অংশ "পাভনা-দুতাম"-এ উল্লেখ করা হয়েছে। মুসলিমরা বাংলার বিজয় অর্জনের প্রাথমিক পর্যায়ে ত্রিবেনী শহরকে অধিগ্রহণ করেছিল।
ত্রিবেনী শহরের অবস্থান হল ২২.৯৯° উত্তর এবং ৮৮.৪০ ° পূর্ব।
যমুনা, গঙ্গা ও সরস্বতী নামে তিনটি নদীর মিলন থেকে ত্রিবেনী নামটি পাওয়া যায়। সম্ভাব্য পূর্বে নামগুলি ছিল "মুক্তাবেনী", এটি এলাহাবাদের প্রয়াগ থেকে এসেছে, এটি যুক্তাবেনী নামেও পরিচিত। ১৯৮১ খ্রিস্টাব্দে জেমস রেনেলের বাংলার মানচিত্রে "টেরবোনি" নামে অভিহিত করা হয়েছিল। বিখ্যাত হিন্দু দার্শনিক এলাকা "শাশান ঘাট"-এর পাশ দিয়ে সরু নদীখাদে প্রবাহিত হত সরস্বতী নদী যা ছিল সপ্তগ্রামের দক্ষিণ-পশ্চিমে। পড়ে এই নদীপথ ছেড়ে গঙ্গা নদী বিশেষ করে হুগলি বা ভাগীরথী নামে পরিচিত হয়ে সমুদ্রে মিলিত হয়। ঘাটটি উড়িষ্যার একজন হিন্দু রাজা মুকুন্দ দেব দ্বারা নির্মিত, যা ঘাটের কাছাকাছি ত্রিবেনীর মন্দিরগুলিতে উড়িষ্যার দৃশ্যমান প্রভাব ফেলেছিল। য়ামুনা, সাধারণত বাংলা ভাষায় যমুনা হিসাবে উল্লিখিত, অতিতে নদীটি গঙ্গার (হুগলী নদী) শাখা হিসাবে দক্ষিণ-পূর্ব দিকে প্রবাহিত ছিল, কিন্তু বর্তমানে নদীটি গঙ্গা থেকে বিচ্ছিন্ন হয়ে পড়েছে।
এই শহরটি মালভূমি ও পাহাড়ের নিকটতা থেকে দূরে গঙ্গার পশ্চিমাঞ্চলীয় উপকূলে অবস্থিত এবং এখানকার জাফর খান গাজী মসজিদ হল পশ্চিমবঙ্গের মুসলমানদের নিকটতম অতিতের বেঁচে থাকা স্মৃতিস্তম্ভগুলির একটি। মসজিদটির একটি আরবি ক্রমবিন্যাস রয়েছে ১২৯৮ খ্রিস্টাব্দ, যদিও প্রমাণ পাওয়া যায় যে এটি সময়ের সাথে পুনর্বিন্যাস করা হয়েছে। তারিখটি আরও দৃঢ়ভাবে প্রমাণিত হয় যে ১২৭২ সালে মুসলিমদের বাংলার বিজয়ের প্রায় ৬০ বছর পর, নিকটবর্তী এলাকাগুলির সাথে "ত্রিবেনী" জনপদটি জাফর খান কর্তৃক দখল ছিল। মসজিদটির দরজাগুলি হিন্দু বৈষ্ণব ভাস্কর্য খোদিত রয়েছে, যা থেকে অনুমান করা হয় যে মন্দিরের উপর সম্ভবত মসজিদটি নির্মিত হয়েছিল।
মোস্তাফিজুর রহমান চৌধুরী
মোস্তাফিজুর রহমান চৌধুরী (জন্ম: ২০ ডিসেম্বর ১৯৫৭) হলেন বাংলাদেশের একজন প্রখ্যাত রাজনীতিবিদ ও ২৯৩ নং (চট্টগ্রাম-১৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোহাম্মদ ইলিয়াছ
মোহাম্মদ ইলিয়াছ (জন্ম: ১৮ অক্টোবর ১৯৬৩) হলেন বাংলাদেশের একজন প্রখ্যাত রাজনীতিবিদ ও ২৯৪ নং (কক্সবাজার-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
আশেক উল্লাহ রফিক
আশেক উল্লাহ রফিক (জন্ম: ২৪ জুলাই ১৯৭১) হলেন বাংলাদেশের একজন প্রখ্যাত রাজনীতিবিদ ও ২৯৫ নং (কক্সবাজার-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
আব্দুর রহমান বদি
আব্দুর রহমান বদি (জন্ম: ৪ জানুয়ারি ১৯৭০) হলেন বাংলাদেশের একজন রাজনীতিবিদ ও ২৯৭ নং (কক্সবাজার-৪) আসন থেকে নির্বাচিত সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
২০০২ সালে বদি টেকনাফ পৌরসভার চেয়রম্যান নির্বাচিত হন। পরবর্তীতে ২০০৮ সালে জাতীয় সংসদের সদস্য নির্বাচিত হন।
বাংলাদেশের বিভিন্ন সংবাদমাধ্যমের খবর অনুযায়ী তাকে অনেক সময় বাংলাদেশের ইয়াবার মূল হোতা হিসেবে বিচেবনা করা হয়। বাংলাদেশের মাদকের পৃষ্ঠপোষক হিসেবে রাষ্ট্রীয় সংস্থাসমূহে যে তালিকা প্রণয়ন করে ততে বদিকে পৃষ্ঠপোষক হিসেবে এবং মাদকদ্রব্য নিয়ন্ত্রণ আধিদপ্তরের তালিকায় তার নাম শীর্ষে দেখানো হয়েছে।
সাইমুম সরওয়ার কমল
সাইমুম সরওয়ার কমল হলেন বাংলাদেশের একজন প্রখ্যাত রাজনীতিবিদ ও ২৯৬ নং (কক্সবাজার-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
সামরোজ আজমি আলভী
সামরোজ আজমি আলভী (), একজন বাংলাদেশী অভিনেত্রী এবং মডেল। তিনি ২০০৭ সালে অনুষ্ঠিতব্য লাক্স-চ্যানেল আই সুপারস্টার প্রতিযোগিতায় প্রথম রানার আপ হিসাবে মর্যাদা পান। এরপর মিডিয়াতে ছােট পর্দায় নিজেকে দারুনভাবে মেলে ধরেন। অলসপুর নাটকে আনারসি চরিত্রে অভিনয়ে মাধ্যমে ব্যাপকভাবে জনপ্রিয়তা লাভ করেনে। তিনি অসংখ্য টেলিভিশন একক নাটক এবং ধারাবাহিকে অভিনয় করেছেন।
বাংলাদেশের পানি সরবরাহ ও পয়ঃনিষ্কাশন ব্যবস্থা
বাংলাদেশের পানি সরবরাহ ও পয়ঃনিস্কাশন ব্যবস্থা বেশ কিছু উল্লেখযোগ্য সাফল্য ও চ্যালেঞ্জ দ্বারা চিহ্নিত করা হয়েছে।২০০৪ সালে দেশের জনসংখ্যার ৯৮ ভাগ উন্নত পানি সরবরাহ উৎসের সাথে যুক্ত ছিল।নিম্ন উর্পাজন দেশের জন্য এটি খুব বড় উচ্চতা।বিদেশি দাতাদের আর্থিক সমর্থন দিয়ে হাতকল নির্মাণের মাধ্যমে এটি ব্যাপকভাবে অর্জন করা হয়েছে।কিন্তু ১৯৯৩ সালে আবিষ্কৃত হয় যে ভূতলের পানি যার ৯৭ ভাগ গ্রাম্য মানুষের পানীয় জলের উৎস এবং শহরের একটি গুরুত্বপূর্ণ আংশ জনগণের, বিভিন্ন প্রাকৃতিক ভাবে আর্সেনিক দূষণের স্বীকার।এটি ধীরে ধীরে আবির্ভূত হয় যে দেশের ৭০ মিলিয়ন জনগণ যে পানি পান করে তা বিশ্ব স্বাস্থ্য সংস্থার মূলনীতি ১০ মাইক্রোগ্রাম আর্সেনিক প্রতি লিটার এর মাত্রা অতিক্রম করে এবং ৩০ মিলিয়ন জনগণ যে পানি পান করে তা সরবরাহ করে বাংলাদেশের জাতীয় মানদন্ড ৫০ মাইক্রোগ্রাম প্রতি লিটার এর থেকেও বেশি, ফলাফল দীর্ঘস্থায়ী আর্সেনিক বিষক্রিয়া।অপরপক্ষে উপরিভাগের পানি সাধারণত দূষিত এবং শোধন প্রয়োজন।আর্সেনিক দূষণকে বিবেচনায় নিলে দেখা যায় যে, ২০০৪ সালেও দেশের জনসংখ্যার ৭৪ ভার আর্সেনিক মুক্ত পানীয় জল পান করে।আরেকটি প্রতিযোগিতা হলো কম খরচ উদ্ধার কারন কম শুল্ক এবং অর্থনীতিক দক্ষতার অভাব, বিশেষত শহর গুলোতে যেখানে পানি বিক্রি করা আয় পরিচালনা খরচ বহন করতে সক্ষম হয় না।গ্রাম্য এলাকাগুলোতে গ্রাহক ৩৪ ভাগ বিনিয়োগ খরচ এ অবদান রাখে এবং পাইপ পানি প্রণালী পল্লী উন্নায়ন একাডেমি সমর্থিত কমপক্ষে পরিচালনা খরচ উদ্ধার করে ।
পয়নিস্কাশন ব্যবস্থা এর নিজের কিছু সমস্যার সম্মুখীন হয়, আনুমানিক ৫৬ ভাগ গনগণের পর্যাপ্ত পয়ঃনিস্কাশন সুবিধা ছিল ২০১০ সালে। একটি নতুন দিক উন্মোচিত হয় গ্রামীণ পয়ঃনিস্কাশন ব্যবস্থা উন্নায়ন করার জন্য সম্প্রদায় চালিত সম্পুর্ণ পয়ঃনিস্কাশন ধারনা সর্ব প্রথমে বাংলাদেশে চালু হয়, ২০০০ সাল থেকে পয়ঃনিস্কাশন ব্যবস্থা বৃদ্ধি করার জন্য এর অবদান অনন্য।
ব্রহ্মগুপ্তের সূত্র
ইউক্লিডীয় জ্যামিতিতে, কোন বৃত্তস্থ চতুর্ভুজের (যে চতুর্ভুজ একটি বৃত্তের অন্তঃস্থ) চার বাহুর দৈর্ঘ্য প্রদত্ত থাকলে  ব্রহ্মগুপ্তের সূত্র ব্যবহার করে তার ক্ষেত্রফল নির্ণয় করা যায়।
যদি কোন বৃত্তস্থ চতুর্ভুজের চার বাহুর দৈর্ঘ্য "a, b, c, d" হয় তাহলে ব্রহ্মগুপ্তের সূত্রানুসারে সেই চতুর্ভুজের ক্ষেত্রফল "K" হবে,
যেখানে s হল চতুর্ভুজটির অর্ধপরিসীমা
এই সূত্রটি হল ত্রিভুজের ক্ষেত্রফল নির্ণয় করার হেরনের সূত্রের সাধারণ রূপ। কারণ একটি চতুর্ভুজের একটি বাহুর দৈর্ঘ্য শূন্য হলে সেটি ত্রিভুজে পরিণত হয়। এই ধারণা থেকে থেকে ধরি চতুর্থ বাহুটির দৈর্ঘ্য "d" শূন্য হল। তাহলে বৃত্তস্থ চতুর্ভুজটি একটি বৃত্তস্থ ত্রিভুজে (সকল ত্রিভুজই বৃত্তস্থ) রূপান্তরিত হবে, এবং ব্রহ্মগুপ্তের সূত্রটি হেরনের সূত্র প্রমাণ করবে।
যদি পরিবৃত্তের অর্ধপরিসীমা ব্যবহৃত না হয় তাহলে সূত্রটি হবে,
এই সূত্রটির আরও একটি রূপ হল,
ডানদিকে অঙ্কিত চিত্রটির সাহায্যে ব্রহ্মগুপ্তের সূত্রটি প্রমাণ করা হবে। এখানে formula_5 চতুর্ভুজটির ক্ষেত্রফল হল formula_6 এবং formula_7 কর্ণ দ্বারা বিভিক্ত দুটি ত্রিভুজ formula_8 এবং formula_9 এর ক্ষেত্রফলের সমষ্টি চতুর্ভুজটির ক্ষেত্রফলের সমান।
কিন্তু যেহেতু  বৃত্তস্থ চতুর্ভুজ, তাই formula_11
ত্রিভুজ formula_8 এবং formula_9 এর সাধারণ বাহু formula_7 এর উপর কোসাইনের সূত্র প্রয়োগ করে পাই,
formula_21 (যেহেতু কোণ formula_22 এবং formula_23 সম্পূরক কোণ) বসিয়ে পাই,
ক্ষেত্রফলের সমীকরণে এই সমীকরণটি বসিয়ে পাই,
সমীকরণের ডানপক্ষটি দুটি বর্গের বিয়োগফল। সেজন্য এটিকে formula_27 আকারে ভেঙে পাওয়া যায়,
প্রথম বন্ধনী তুলে দিয়ে সমীকরণটিকে সাজালে পাওয়া যায়, 
এবার অর্ধপরিসীমার রাশি formula_31 সমীকরণে বসিয়ে পাওয়া যায়,
উভয়পক্ষকে বর্গমূল করলে নিন্মলিখিত সমীকরণটি পাওয়া যায়
বৃত্তস্থ নয় এমন চতুর্ভুজে বিপরীতমুখী দুটি কোন জানা থাকলে ব্রহ্মগুপ্তের সূত্রের বর্ধিত রূপ প্রয়োগ করে পাওয়া যায়,
যেখানে  হল দুটি বিপরীতমুখী কোণের সমষ্টির অর্ধেক। (এখনো যেকোনো দুটি বিপরীতমুখী কোন ধরলেই হবে, কারণ যদি অপর দুটি বিপরীতমুখী কোন নেওয়া হয় তাহলে তাদের সমষ্টির অর্ধেক হল formula_35, এখন formula_36, সুতরাং formula_37; এই সাধারণ সমীকরণটি ব্রেটস্নাইডারের সূত্র নামে পরিচিত।
কোনো বৃত্তস্থ চতুর্ভুজের বিপরীতমুখী কোণদ্বয়ের সমষ্টি দুই সমকোণ (formula_38) হয়। সুতরাং কোণদ্বয়ের সমষ্টির অর্ধেক হবে এক সমকোণ (formula_39)। অতএব,
সুতরাং এটি থেকে ব্রহ্মগুপ্তের সমীকরণে আসা যায়। এটির থেকে আরও জানা যায় যে চার বাহুর দৈর্ঘ্য প্রদত্ত থাকলে বৃত্তস্থ চতুর্ভুজের ক্ষেত্রফল সর্বোচ্চ হয়।
একজন আমেরিকান গণিতজ্ঞ জুলিয়ান কোলিজ একটি সমীকরণ প্রমাণ করেছিলেন, যেটির সাহায্যে যেকোনো কুব্জ চতুর্ভুজের ক্ষেত্রফল নির্ণয় করা যায়। সেটি হল,
যেখানে formula_42 এবং formula_43 হল চতুর্ভুজটির কর্ণদ্বয়ের দৈর্ঘ্য। টলেমির উপপাদ্য অনুসারে বৃত্তস্থ চতুর্ভুজের formula_44, সুতরাং এই সমীকরণ দিয়েও ব্রহ্মগুপ্তের সূত্র প্রমাণ করা যায়।
রুমা সদর ইউনিয়ন
রুমা সদর বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
রুমা সদর ইউনিয়নের আয়তন ৩২,৬৮০ একর (১৩২.২৫ বর্গ কিলোমিটার)।
২০১১ সালের পরিসংখ্যান অনুযায়ী রুমা সদর ইউনিয়নের লোকসংখ্যা ১০,৭১১ জন। এর মধ্যে পুরুষ ৫,৮৩২ জন এবং মহিলা ৪,৮৭৯ জন।
রুমা উপজেলার মধ্যাংশে রুমা সদর ইউনিয়নের অবস্থান। রুমা উপজেলা সদর এ ইউনিয়নে অবস্থিত। এ ইউনিয়নের দক্ষিণে রেমাক্রীপ্রাংসা ইউনিয়ন ও গ্যালেংগ্যা ইউনিয়ন, পশ্চিমে গ্যালেংগ্যা ইউনিয়ন ও রোয়াংছড়ি উপজেলার তারাছা ইউনিয়ন, উত্তরে পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
রুমা সদর ইউনিয়ন রুমা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
রুমা সদর ইউনিয়নের স্বাক্ষরতার হার ৩১.২৪%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।
রুমা সদর ইউনিয়নে যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।
রুমা সদর ইউনিয়নের মধ্য দিয়ে প্রবাহিত হচ্ছে সাঙ্গু নদী।
রুমা সদর ইউনিয়নের প্রধান হাট-বাজার হল রুমা বাজার।
লখনউ মেট্রোর স্টেশনগুলির তালিকা
এটি লখনউ মেট্রোর সকল স্টেশনগুলির একটি তালিকা। লখনউ মেট্রো ভারতের লখনউ শহরে রেল সেবা প্রদানের একটি দ্রুত গতির পরিবহন ব্যবস্থা।
কলকাতা মেট্রো, দিল্লি মেট্রো, নাম্মা মেট্রো, গুড়গাঁও মেট্রো, মুম্বাই মেট্রো, জয়পুর মেট্রো, চেন্নাই মেট্রো এবং কোচি মেট্রোর পরে লখনউ মেট্রো ভারতের নবম মেট্রো রেল ব্যবস্থা।
এটি লখনউ মেট্রো রেল কর্পোরেশন লিমিটেট (এলএমআরসি) দ্বারা নির্মিত এবং পরিচালিত হয়। এটির প্রথম এবং বর্তমানে পরিচালিত বিভাগটি ৫ সেপ্টেম্বর ২০১৭ খ্রিস্টাব্দে উদ্বোধন করা হয় এবং ৬ সেপ্টেম্বর ২০১৭ খ্রিস্টাব্দে লখনউ মেট্রোর রেড লাইন জনসাধারণের জন্য উন্মুক্ত করা হয়। সেপ্টেম্বর ২০১৭ খ্রিস্টাব্দের হিসাবে, লখনউ মেট্রো মোট দৈর্ঘ্যের যাত্রাপথের সঙ্গে ৮ টি মেট্রো স্টেশন দ্বারা পরিচালিত হয়।
"এই তালিকাটি বাছাইযোগ্য হয়। প্রতি বছর লক্ষ লক্ষ যাত্রী পরিসংখ্যান, সাজানোর তথ্য এবং সাজানোর ক্রম পরিবর্তন করতে কলাম হেডারের আইকনে ক্লিক করুন।"
দ্বিবিভাজন
দ্বিবিভাজন এক ধরনের অযৌন প্রজনন পদ্ধতি যা ব্যাক্টেরিয়ার মতো প্রোক্যারিওটিক শ্রেণীর প্রাণীকূলে একটি সাধারণ প্রজনন প্রক্রিয়া। অ্যামিবা ও প্যারামেসিয়াম এর মতো কিছু ইউক্যারিওটিক প্রাণীর মধ্যেও এ পদ্ধতি দেখতে পাওয়া যায়। দ্বিবিভাজন পদ্ধতিতে ডি.এন.এ রেপ্লিকেশন (DNA replication) এবং কোষ বিভাজন (Cell division) যুগপৎ ঘটে। দ্বিবিভাজনে একটি পূর্ণ বৃদ্ধিপ্রাপ্ত মাতৃকোষ দুই ভাগে বিভক্ত হয়ে নতুন দুটি কোষ সৃষ্টি হয়। বংশগতীয় উপাদানের রেপ্লিকেশনের পর মাতৃকোষ সমান দুই ভাগে বিভক্ত হয়ে অপত্য কোষ সৃষ্টি করে। বংশগতিক উপাদানগুলো সমভাবে বিভক্ত হয়। অপত্য কোষগুলো জিনগত ভাবে অভিন্ন যদি না রেপ্লিকেশনের সময় মিউটেশন (mutation) ঘটে। দ্বিবিভাজন কালে ডি.এন.এ অনু (DNA molecule) বিভক্ত হয়ে দুটি ডি.এন.এ অনু গঠন করে। দুইটি অনু দুটি ব্যাক্টেরিয়াম-এর দুইপাশে চলে যায়। বিভাজনের পর নতুন কোষগুলো বৃদ্ধি পায় এবং পদ্ধতির পুনরাবৃত্তি ঘটতে থাকে। মাইটোসিস একই রকমের একটি পদ্ধতি যা অধিকাংশ ইউক্যারিওটিক প্রাণীর বংশ বৃদ্ধিতে পরিদৃষ্ট হয়।
পৃথিবীর বায়ুমন্ডলে কার্বন ডাই অক্সাইড
কার্বন ডাই অক্সাইড হচ্ছে বায়ুমন্ডলের একটি গুরুত্বপূর্ণ গ্যাস উপাদান।এটি কার্ব চক্রের একটি অংশ যেখানে কার্বন পৃথিবীর সমুদ্র,ভূমি, পাথর,এবং জীবমণ্ডলে পরিবর্তিত হয়। উদ্ভিদ এবং অন্যান্য আলোকস্বভোজীরা সৌর শক্তি,পানি,বায়ুর কার্বন ডাই অক্সাইড সালোকসংশ্লেষ এর মাধ্যমে শর্করা তৈরি করে থাকে।অধিকাংশ জীব এসব শর্করার উপর নির্ভর করে তাদের প্রাথমিক শক্তির উৎস হিসেবে। CO2 অবলোহিত রশ্নি শোষন ও নির্গমন করে ( ৪.২৬ মাইক্রোমিটার তরঙ্গ দৈর্ঘ্য থকে ১৪.৯৯ তরঙ্গ দৈর্ঘ্য পর্যন্ত) যা গ্রিন হাউজ হ্যাস হিসেবে পৃথিবীর তাপমাত্রা বৃদ্ধি করে।
গননা দেখায় যে, CO2 এর ঘনত্ব, ৫০০ মিলিয়ন বছরে ৭০০০ পি.পি.এম থেকে গত দুই মিলিয়ন বছরে ১৮০ পি.পি.এম. পর্যন্ত ছিল।
বৈশ্বিকভাবে CO2 বার্ষিক গড় ঘনত্ব গত ১০০০০ বছরের তুলনায় ৪৫% বৃদ্ধি পেয়েছে ১৮ শতকের শিল্প বিপ্লবের কারনে যা ২০১৭ সালের মাঝ পর্যন্ত ৪০৭ পি.পি.এম. ছিল যা ৪০০০০০ যেতে পারে ২০ মিলিয়ন বছরের এর মাঝেই।
এই বৃদ্ধিটি ঘটছে মানব সৃষ্টি কারনেই বিশেষ করে জীবাশ্ম জ্বালানী ও বৃক্ষনিধন এর কারনে।পৃথিবীর বায়ুমণ্ডলে CO2 এবং অন্যান্য গ্রিন হাউজ গ্যাস যার মাঝে জলীয়বাষ্প এর পরিমান প্রচুর,এগুলোর বৃদ্ধি বর্তমানের বৈশ্বিক উষ্ণতার বর্তমান অবস্থার কারন সৃষ্টি করেছে।প্রায় ৩০% থেকে ৪০% CO2 প্রকৃতির বায়ুমণ্ডলে মানুষ অবমুক্ত করে যা সমুদ্র, লেক,নদীর পানিতে দ্রবিভূত হয়ে সমুদ্রের অম্লীকরণ করে।
গত ৪০০০০০ বছরে CO2 এর ঘনত্ব বিভিন্ন রকমের অনেক চক্র প্রদর্শন করেছে যা হ্যালোসিন এবং প্লাস্টোসিন মধ্য হিমবাহীয় যুগে ১৮০ পি.পি.এম.এবং আন্তঃহিমবাহীয় যুগে ৪৮০ পি.পি.এম ছিল। শিল্পবিপ্লব এর সময়ে বায়ুমণ্ডলীয় CO2 এর ঘনত্ব ছিল ৪০০ পি.পি.এম এ বৃদ্ধি পেয়েছে যা বৈশ্বিক তাপমাত্রা বৃদ্ধির ঘটনা ঘটাচ্ছে। বায়ুমন্ডলে CO2 এর প্রতিদিনের গড় ঘনত্ব প্রথম ৪০০ পি.পি.এম অতিক্রম করেছিল ২০১৩ সালের ১০ মে মাসে মুওনা লোমা অভজারভেটরিতে যদিও এই ঘনত্ব ২০১২ সালেই আর্কটিক অঞ্চলে সে মাত্রায় পৌছে গিয়েছিল।
সাউন্ডক্লাউড
সাউন্ডক্লাউড হল জার্মানীর রাজধানী বার্লিন-এ স্থাপিত একটি অনলাইন অডিও বন্টন ভিত্তিক প্রচারের মাধ্যম, যেটি ব্যবহারকারীকে তার নিজেস্ব তৈরীকৃত শব্দ বা সঙ্গীত আপলোড, রেকর্ড, এর উন্নীতকরণ এবং সবার উদ্দেশ্যে তা প্রচারের অধিকার প্রদান করে।
সাউন্ডক্লাউড প্রতিষ্ঠিত হয় ২০০৭ সালে জার্মানীর রাজধানী বার্লিনে, সুইডিশ দুই শব্দ পরিকল্পক আলেকজান্ডার এলজাং এবং ইরিক ওয়াহালফর্স দ্বারা, এবং ওয়েবসাইটটি চালু হয় ২০০৮ সালের শেষের দিকে। এটি প্রতিষ্ঠার মূল উদ্দেশ্য ছিল,সঙ্গীতজ্ঞদের একে অপরের সাথে ভাগাভাগি এবং সহযোগিতা আদান-প্রদান করা, এছাড়াও রেকর্ডিং সম্পর্কে আলোচোনা করা, কিন্তু পরবর্তীতে এটি সঙ্গীত প্রকাশনার জন্য একটি কার্যসম্পাদনামূলক ক্ষেত্র বা সরঞ্জামে রুপান্তরিত হয়। ওয়ার্ড ম্যাগাজিনের মতে, এটির প্রতিষ্ঠাকালের পরবর্তীতে খুব শিঘ্রই, সাউন্ডক্লাউড সঙ্গীতজ্ঞদের তাদের সঙ্গীত সবার উদ্দেশ্যে পরিবেশন করার জন্য একটি প্রচারের মাধ্যম হিসাবে মার্কিন জনপ্রিয় সামাজিক যোগাযোগমাধ্যম মাইস্পেস-এর প্রকটতার সাথে প্রতিযোগিতা করতে শুরু করে।
২০১৬ সালের ২৮শে সেপ্টেম্বর, সুইডেন ভিত্তিক জনপ্রিয় সঙ্গীত, পডকাস্ট, এবং ভিডিও দেখার সেবা প্রদানকারী প্রতিষ্ঠান স্পোটিফাই ঘোষণা করে যে, তারা সাউন্ডক্লাউডকে কেনার জন্য কতৃপক্ষের সাথে কথা চালিয়ে যাচ্ছে, কিন্তু ২০১৬ সালের ৮ই ডিসেম্বর, স্পোটিফাই এক বিবৃতিতে প্রকাশ করে, তারা এটির অধিগ্রহণ পরিকল্পনা পরিত্যাগ করেছে।
২০১৭ সালের জুলাই মাসে, সাউন্ডক্লাউড ঘোষণা করে যে, লাভবান হওয়ার একটি প্রচেষ্টা হিসেবে তারা তাদের সান ফ্রান্সিস্কো, এবং লন্ডনে থাকা কার্যালয়সমূহ বন্ধ করে দিবে, এছাড়াও ৪২০ জন কর্মকর্তা-কর্মচারীর মধ্যমে ১৭৩ জনকে ছাটাই করবে, বার্লিন এবং নিউ ইয়র্কের কার্যালয়ে কাজ করা বাকী কর্মকর্তাদের দ্বারা কার্যস্পাদন করবে।
খাদ্যে বিষক্রিয়া
খাদ্যজনিত অসুস্থতা বা খাদ্যবাহিত রোগ, অন্যভাবে বলা যায় খাদ্যে বিষক্রিয়া এক ধরণের অসুস্ততা যা দুষিত খাদ্য, প্যাথোজনে, ব্যাকটেরিয়া, ভাইরাস বা প্যারাসাইটের দ্বারা আক্রান্ত খাদ্য গ্রহণে দেখা যায়। এবং টক্সিন যেমন বিষাক্ত মাশরুম থেকে বা বিভিন্ন ধরণের শিম জাতীয় খাবার যা ১০ মিনিটের অধিক সিদ্ধ করে না খেলেও এই রোগ হতে পারে।
রোগের উপসর্গগুলো নানা কারণের উপর নির্ভর করে যা নিচে আলোচনা করা হয়েছে। কতিপয় উপায়ে এদেরকে সাজানো যেতে পারে, উদাহরণস্বরূপ, ইনকিউবেশন সময় যা ঘন্টা থেকে কয়েকদিন হতে পারে, যা নির্ভর করে বিষাক্ত খাবার গ্রহণের পরিমাণের উপর। এই ইনকিউবেশন সময়কাল রোগীর খাবার গ্রহণের ফলে রোগের উপসর্গকে নির্দেশ করে না, বরং এটি শরীরের অভ্যন্তরে বিশেষ করে গ্যাস্ট্রোএন্টেরাইটিসের উপসর্গকে নির্দেশ করে।
রোগের উপসর্গগুলোর মধ্যে রয়েছে বমি করা, জ্বর, ও ব্যথা। এছাড়াও ডায়েরিয়া বা পানিশূন্যতাও হতে পারে। বমির বারংবার হতে পারে অনিয়মিত বিরতিতে, কারণ প্রথম বমি করার ফলে বেশির ভাগ জীবাণু বমনের সাথে পাকস্থলী থেকে অপসারিত হয়। এবং এদের কিছু সংখ্যাক অন্ত্রে প্রবেশ করে ও বংশ বৃদ্ধি করতে থাকে। কিছু প্রকারের জীবাণু অন্ত্রে অবস্থান করে, অন্যরা টক্সিন বা বিষ উৎপাদন করে যা রক্তে মধ্যে সঞ্চারিত হয়। অন্য ধরণের জীবাণু সরাসরি শরীরের অভ্যন্তরের কলাকে আক্রমণ করে।
সাধারণত খাদ্যজনিত অসুস্থতাগুলো ঘটে খাদ্যের সঠিকভাবে সরবরাহ, তৈরি ও সংরক্ষণ করা না হলে। খাদ্য প্রস্ততকরণের পূর্বে, তৈরিকালীন ও পরে যথাযথ স্বাস্থ্যবিধিমালা অনুসরণই কেবল পারে খাদ্যজনিত এই অসুস্থতা হ্রাস করতে। জনস্বাস্থ্য সম্পর্কিত একটি কথা প্রচলিত আছে যে সঠিকভাবে হাত ধোয়া খাদ্যাবাহিত রোগের অন্যতম কার্যকরী প্রতিরক্ষা। খাদ্য নিরাপত্তা হচ্ছে শক্তিশালী তদারকির মাধ্যমে নিশ্চিত করা যে খাদ্য গ্রহণের ফলে খাদ্যজনিত অসুস্থতার সম্ভাবনা নেই। নানা ধরণের টক্সিন যা পরিবেশকে আক্রান্ত করেছে তা গ্রহণের ফলেও ঘটতে পারে এই খাদ্যবাহিত অসুস্থতা।
Furthermore, foodborne illness can be caused by pesticides or medicines in food and natural toxic substances such as poisonous mushrooms or reef fish.
এছাড়াও
Bacteria are a common cause of foodborne illness. In the United Kingdom during 2000, the individual bacteria involved were the following: "Campylobacter jejuni" 77.3%, "Salmonella" 20.9%, 1.4%, and all others less than 0.56%. In the past, bacterial infections were thought to be more prevalent because few places had the capability to test for norovirus and no active surveillance was being done for this particular agent. Toxins from bacterial infections are delayed because the bacteria need time to multiply. As a result, symptoms associated with intoxication are usually not seen until 12–72 hours or more after eating contaminated food. However, in some cases, such as Staphylococcal food poisoning, the onset of illness can be as soon as 30 minutes after ingesting contaminated food.
পাইন্দু ইউনিয়ন
পাইন্দু বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
পাইন্দু ইউনিয়নের আয়তন ৩৩,২৮০ একর (১৩৪.৬৮ বর্গ কিলোমিটার)।
২০১১ সালের পরিসংখ্যান অনুযায়ী পাইন্দু ইউনিয়নের লোকসংখ্যা ৬,৯২৩ জন। এর মধ্যে পুরুষ ৩,৪৬৬ জন এবং মহিলা ৩,৪৫৭ জন।
রুমা উপজেলার সর্ব-উত্তরে পাইন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে রুমা সদর ইউনিয়ন, পশ্চিমে রোয়াংছড়ি উপজেলার তারাছা ইউনিয়ন, উত্তরে রোয়াংছড়ি উপজেলার রোয়াংছড়ি সদর ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
পাইন্দু ইউনিয়ন রুমা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
পাইন্দু ইউনিয়নের স্বাক্ষরতার হার ২২.০৩%। এ ইউনিয়নে ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
পাইন্দু ইউনিয়নে যোগাযোগের প্রধান সড়ক হল রুমা-পাইন্দু সড়ক। প্রধান যোগাযোগ মাধ্যম চাঁদের গাড়ি।
পাইন্দু ইউনিয়নের মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে পাইন্দু খাল ও পলি খাল।
ডেনিস অ্যাটকিনসন
ডেনিস সেন্ট ইভাল অ্যাটকিনসন (; জন্ম: ৯ আগস্ট, ১৯২৬ - মৃত্যু: ৯ নভেম্বর, ২০০১) ক্রাইস্টচার্চের রকলি এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ও অধিনায়ক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে বার্বাডোস এবং ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ স্পিন বোলিংয়ে পারদর্শীতা দেখিয়েছেন ডেনিস অ্যাটকিনসন।
বালক অবস্থায় গ্যারি সোবার্সকে অনুশীলনে বোলিং করার জন্য সাহস জোগাতেন। বার্বাডোসের ওয়ান্ডেরার্স ক্রিকেট ক্লাবে ডেনিস অ্যাটকিনসন খেলতেন। বীমা প্রতিষ্ঠানে চাকুরী করার সুবাদে অতিরিক্ত ব্যাটিং অনুশীলনের সুযোগ পেতেন। তিনি স্ট্যাম্পের ওপর একটি সিলিং রাখতেন ও সোবার্সকে তা স্পর্শ করার কথা বলতেন। এ প্রসঙ্গে সোবার্স বলেছিলেন, সিলিং স্পর্শ করার সুবাদে তিনি নিজের কাছে রাখতেন।
সমগ্র খেলোয়াড়ী জীবনে ২২ টেস্টে অংশগ্রহণ করেছেন। ৯২২ রান তোলার পাশাপাশি ৪৭ উইকেট লাভ করেছেন তিনি। ১০ নভেম্বর, ১৯৪৮ তারিখে টেস্ট অভিষেক ঘটে ডেনিস অ্যাটকিনসনের।
১৯৫৪-৫৫ মৌসুমে তার নেতৃত্বে ওয়েস্ট ইন্ডিজ দল অস্ট্রেলিয়া সফরে যায়। ক্লেয়ারমন্ট ডেপেইয়াজা’র সাথে সপ্তম উইকেট জুটিতে ৩৪৭ রান তুলেন। তাঁদের এ সংগ্রহটি সপ্তম উইকেটে সর্বোচ্চ রানের জুটিরূপে স্বীকৃত। ফলশ্রুতিতে ওয়েস্ট ইন্ডিজ দল প্রথম ইনিংসে ৫১০ রান তুলে। খেলাটি ড্রয়ে পরিণত হয়েছিল। এছাড়াও পরের বছর দলকে নিয়ে নিউজিল্যান্ড সফরে যান। ঐ সিরিজটিতে জয় পায় ওয়েস্ট ইন্ডিজ দল।
টেস্টের এক ইনিংসে বোলিং করে উইকেটবিহীন অবস্থায় সর্বাধিক রানের অগৌরবজনক রেকর্ডের অধিকারী তিনি। ১৯৫৭ সালে বার্মিংহামের এজবাস্টনে স্বাগতিক ইংল্যান্ডের বিপক্ষে ৭২ ওভার বোলিং করে ২৯ মেইডেন দিয়ে ১৩৭ রান খরচ করেও কোন উইকেটের সন্ধান পাননি।
তাঁর ছোট ভাই এরিক অ্যাটকিনসন ওয়েস্ট ইন্ডিজেরর পক্ষে ক্রিকেটে অংশ নিয়েছেন। ১৯৫৭-৫৮ মৌসুমে ব্রিজটাউনে সফরকারী পাকিস্তানের বিপক্ষে এরিকের অভিষেক ঘটা টেস্টটিই ডেনিস অ্যাটকিনসনের সর্বশেষ টেস্ট ছিল। ৯ নভেম্বর, ২০০১ তারিখে ৭৫ বছর বয়সে তাঁর দেহাবসান ঘটে।
দেশীয় আর্য
দেশীয় আর্য তত্ত্ব দাবি করে যে ইন্দো-ইউরোপীয় ভাষা তথা ইন্দো-আর্য ভাষাসমূহ  ভারতীয় উপমহাদেশের মধ্যেই গড়ে উঠেছিল। ইন্দো-ইউরোপীয় ভাষা ইউক্রেনের তৃণভূমি অঞ্চল থেকে সৃষ্টি হয়ে পরবর্তীকালে অন্যান্য দেশে ছড়িয়ে পড়েছিল- এই প্রতিষ্ঠিত ধারণাটির বিকল্প হিসাবে এই দেশীয় আর্য তত্ত্বটি গড়ে উঠছে। এই দেশীয় ধারণাটি আর্যরা সিন্ধু সভ্যতার বাহক এবং ভারতীয় উপমহাদেশের সঙ্গে ইন্দো-আর্য ভাষার গভীর যোগাযোগের উপর ভিত্তি করে গড়ে উঠেছে। এই তত্ত্বটি বৈদিক সভ্যতার থেকেও পুরাতন দিনের ইঙ্গিত করে, যখন থেকে হরপ্পা সভ্যতার পতন আরম্ভ হয়েছে।
এটি ইন্দো-আর্য পরিযায়ী তত্ত্বের বিরুদ্ধাচারণ করে এবং বেদ পুরাণ অনুসারে বৈদিক যুগের সময়কাল পুনরায় নির্ণয় করার প্রস্তাব রাখে। এই দেশীয় আর্য ধারণাটি ভারত থেকে বাইরে ইউরোপ এবং পূর্ব এশিয়ায় পরিব্রজন তত্ত্বের সমর্থন করে। যেসব পণ্ডিতরা মনে করে ইন্দো- আর্য ভাষার জন্ম ভারতের বাইরের হয়েছে, এই ধারণাটি তার সম্পূর্ণ পরিপন্থী।
রাজনৈতিক এবং ধর্মীয় মতার্দর্শ এই ধারণাটিকে আরো সুদৃঢ় হয়েছে। কারণ এটি ভারতের এতিহ্য এবং ধর্মীয় ইতিহাস ও পরিচয়ের উপর ভিত্তি করে গড়ে উঠেছে। ইন্দো-ইউরোপ এবং আদিবাসী দ্রাবিড় সংস্কৃতির মধ্যে বিভেদ সৃষ্টি হতে পারে বলে অনেক ভারতীয় পন্ডিতরাও এই তত্ত্বটির সমর্থন করেন। এই উত্তর ও দক্ষিণ ভারতের বিভেদটিকে ঔপনিবেশিক সাম্রাজ্যের দান এবং ভারতের জাতীয় ঐক্যের পথে বাঁধা বলে মনে করা হয়।
ইন্দো-আর্য পরিযায়ী তত্ত্ব অনুসারে এই ইন্দো-আর্য জনগোষ্ঠী উত্তর-পশ্চিম ভারতে মোটামুটি ১৫০০ খ্রিস্টপূর্বাব্দে প্রবেশ করেছিল। কিন্তু দেশীয় ধারণাটি এই সময়কালকে পুরোপুরি বিরোধিতা করে। সাম্প্রতিক কালে এই তত্ত্বটি জনসমক্ষে একটি বিতর্কের বিষয় হিসাবে উঠে এসেছে।
ইন্দো-আর্য পরিযায়ী তত্ত্বটি বলে যে ইন্দো-ইউরোপীয় ভাষাভাষী মানুষেরা উরাল পর্বতের পাদদেশ থেকে পরবর্তীকালে ইউরোপ, পূর্ব ভূমধ্যসাগরীয় অঞ্চল, দক্ষিণ এবং পূর্ব এশিয়ায় ছড়িয়ে পড়েছিল।
হরপ্পা সভ্যতা আবিষ্কারের পরে "দেশীয়" তত্ত্বটি ধীরে ধীরে মজবুত হতে শুরু করলো। কারণ এটি বৈদিক সভ্যতার থেকেও প্রাচীন। এই তত্ত্ব অনুসারে, আর্যরা সম্পূর্ণ ভারতীয় এবং সিন্ধু সভ্যতা আসলে বৈদিক সভ্যতার একটি প্রাচীন সংস্করণ, চতুর্বেদ দুসহস্র খ্রিস্টপূর্বাব্দের থেকেও প্রাচীন, উত্তরের ইন্দো-ইউরোপীয় অংশ এবং দক্ষিণের দ্রাবিড় অংশের মধ্যে কোনো পার্থক্য নেই, এবং ইন্দো-ইউরোপীয় ভাষাগুলি বর্তমান বাসস্থান ভারত থেকেই উদ্ভুত হয়েছিল।
এই ধারণাগুলি পুরাণ, মহাভারত এবং রামায়ণের উপর ভিত্তি করে গড়ে উঠেছে, কারণ এই গ্রন্থগুলিতে তদকালীন দেশীয় রাজ্যের রাজাদের নাম এবং তাদের বংশতালিকা দেওয়া আছে, যেগুলি ভারতের প্রাচীন ইতিহাস ক্রমানুসারে সাজাতে ব্যবহৃত হয়।
পরিধি শর্মা
পরিধি শর্মা হচ্ছেন একজন ভারতীয় টেলিভিশন অভিনেত্রী। তিনি ২০১০ সালে স্টার প্লাসে সম্প্রচারিত ভারতীয় ধারাবাহিক তেরে মেরে স্বপ্নে-এ অভিনয়ের মাধ্যমে অভিনয় জগতে প্রবেশ করেন। ২০১৩ সালে জি টিভিতে সম্প্রচারিত জোধা আকবরে জোধাবাই চরিত্রে অভিনয়ের মাধ্যমে অধিক জনপ্রিয়তা অর্জন করেন।
আইএসও ৮৬০১
আইএসও ৮৬০১ "তথ্য উপাদান এবং বিনিময় বিন্যাস - তথ্য বিনিময় - তারিখ এবং সময় উপস্থাপনা" তারিখ এবং সময় সংক্রান্ত আদানপ্রদানের জন্য ব্যবহৃত একটি আন্তর্জাতিক নির্দেশিকা। এটি ইন্টারন্যাশনাল অর্গানাইজেশন ফর স্ট্রাকডাইজেশন (আইএসও) দ্বারা জারি করা হয় এবং প্রথমবার ১৯৮৮ সালে প্রকাশিত হয়। এই নির্দেশিকার উদ্দেশ্য হল তারিখ এবং সময়ের উপস্থাপনার একটি সুস্পষ্ট এবং সুনির্দিষ্ট পদ্ধতি প্রদান করা, যাতে তারিখ এবং সময় বিষয়ক সাংখ্যিক উপস্থাপনার ভুল ব্যাখ্যা এড়ানো যায়, বিশেষ করে যখন বিভিন্ন দেশের বিভিন্নরকম নিয়ম প্রচলনের কারণে সাংখ্যিক তারিখ এবং সময় বিষয়ক তথ্য স্থানান্তরে যাতে অসুবিধা না হয়।
সাধারণভাবে, আইএসও ৮৬০১ গ্রেগরিয়ান (এবং সম্ভাব্য প্রলেপ্টিক গ্রেগরিয়ান) ক্যালেন্ডারের তারিখ এবং সময়ের উপস্থাপনা, ২৪-ঘন্টা টাইমকিপিং সিস্টেম (ঐচ্ছিক সময় অঞ্চল সম্পর্কিত তথ্য সহ), সময়ের ব্যবধান এবং এর বিভিন্ন সমন্বয়ের উপর প্রযোজ্য। নির্দেশিকাটি উপস্থাপিত তারিখ বা সময়ের উপাদান নির্দিষ্ট করে না; অর্থ তার ব্যবহারের প্রেক্ষাপটের উপর নির্ভর করবে। উপরন্তু, উপস্থাপিত তারিখ বা সময়ের জন্য নির্দেশিকা বহির্ভূত কোনো শব্দ (যেমন, চীনা ক্যালেন্ডার বছরের নাম) বা অক্ষরব্যতীত শব্দ (যেমন, ছবি, আওয়াজ) ব্যবহার করা যাবে না।
বিনিময়কালে তারিখ এবং সময়ের উপস্থাপনায় সর্বাধিক সাময়িক শব্দটি (বৎসর) বামে রাখা হয় হয় এবং প্রতিটি ক্রমানুসারে ছোট সাময়িক শব্দকে পূর্ববর্তী শব্দটির ডান দিকে স্থাপন করা হয়। উপস্থাপনায় সর্বদা আরবি সংখ্যা এবং নির্দিষ্ট তাত্পর্যপূর্ণ অক্ষরের (যেমন "-", ":", "T", "W", এবং "Z") সংমিশ্রণে লেখা উচিত; অর্থাৎ তারিখের অংশ লেখার কিছু সাধারণ উপায় যেমন "জানুয়ারি" বা "বৃহস্পতিবার" বিনিময় উপস্থাপনাতে অনুমোদিত নয়।
রোয়াংছড়ি থানা
রোয়াংছড়ি থানা বাংলাদেশের বান্দরবান জেলার অন্তর্গত রোয়াংছড়ি উপজেলার একটি থানা।
রোয়াংছড়ি থানা গঠিত হয় ১৯৭৬ সালে।
রোয়াংছড়ি উপজেলার ৪টি ইউনিয়নের প্রশাসনিক কার্যক্রম রোয়াংছড়ি থানার আওতাধীন।
আধুনিক ভাষা ইনস্টিটিউট, চট্টগ্রাম বিশ্ববিদ্যালয়
আধুনিক ভাষা ইনস্টিটিউট চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। বর্তমানে এখানে ২১ জন শিক্ষক রয়েছেন। সর্বমোট ৪৫টি আসন রয়েছে অনার্স কোর্সে এবং ভাষা কোর্সে সাত শতাধিক আসন আছে।
২০০৮ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হয়।
এখানে মোট সাতটি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়।
ক) বাংলা (শুধুমাত্র বিদেশীদের জন্য), খ) ইংরেজি, গ) ফরাসি, ঘ) জার্মান, ঙ) জাপানী, চ) চাইনিজ, ছ) আরবি ও জ) ফ্রেঞ্চ ভাষার উপর এক বছর মেয়াদী সার্টিফিকেট কোর্স ও এক বছর মেয়াদী ডিপ্লোমা ডিগ্রী প্রদান করা হয়।
২০১২-১৩ সেশন থেকে এই ইনস্টিটিউটের অধীনে ভাষাবিজ্ঞান বিষয়ে অনার্স প্রোগ্রাম চালু করা হয়। এখানে ধ্বনিতত্ত্ব, রুপতত্ত্ব, অর্থতত্ত্ব, ব্যক্যতত্ত্ব ও ভাষার প্রায়োগিক কোর্স সমাজ ভাষাবিজ্ঞান, কম্পিউটর ভাষা বিজ্ঞান, চিকিৎসা ভাষাবিজ্ঞান, ভাষাবৈকল্য, সংকেত ভাষা, মৌলিক বাংলা ও ইংরেজী বিষয় গুলো পড়ানো হয়। যে কোন এক বর্ষে তৃতীয় ভাষা হিসেবে বিদেশী যে কোন একটি ভাষাও পড়ানো হয়।
ইংরেজি ভাষা শিক্ষাদান বিষয়ে অতিরিক্ত মাস্টার্স প্রোগ্রাম চালু করা আছে।
আনোয়ার আলী সরকারী প্রাথমিক বিদ্যালয়
ফটিকছড়ি উপজেলায় অবস্থিত এই প্রাথমিক বিদ্যালয় টি।
ফটিকছড়ি পৌরসভার ৮ নং ওয়ার্ডে হাজী আনোয়ার আলী সওদাগর বাড়ীর সামনে এই বিদ্যালয়টি।
চট্রগ্রাম খাগড়াছড়ি হাইওয়ের নিকটে বিবিরহাট বাজারের পশ্চিমে প্রসিদ্ধ বাড়ী হাজী আনোয়ার আলী সওদাগর বাড়ীর ফটকে এই বিদ্যালয়টি।
চট্রগ্রাম বিভাগীয় হিসাব অনুযায়ী ফটিকছড়ি উপজেলাসদর উত্তর চট্রগ্রাম বিভাগের আওতাভুক্ত।
ফটিকছড়ি খুবই প্রসিদ্ধ একটি জায়গা। বর্তমানে প্রধান ফটিকছড়ি সদর পৌরসভাধীন। ফটিকছড়ি পৌরসভা নামে পরিচিত প্রধান উপ-জেলাসদরটি। পৌরসভার প্রধান ফটক এবং ফটিকছড়ি উপজেলার প্রসিদ্ধ স্থান এবং প্রসিদ্ধ বাড়ী হাজী আনোয়ার আলী সওদাগর বাড়ীর সংলগ্ন আনোয়ার আলী সরকারী প্রাথমিক বিদ্যালয়।
চট্রগ্রাম খাগড়াছড়ি সড়কপথ এর সংলগ্ন ফটিকছড়ি, বিবির হাট বাজারের প্রধান ফটক স্থানে এইটি হাজী আনোয়ার আলী সওদাগরের স্মৃতিপট হিসেবে স্থাপিত।
হাজী আনোয়ার আলী সওদাগরের পরিবারবর্গ বিদ্যালয়টি তাদের বাড়ীর সামনে স্থাপিত করেছেন এবং সংলগ্ন জামে মসজিদ এবং স্থানীর শিশু কিশোদের জন্য ফোরকানীয়া মাদ্রাসা স্থাপন করেছেন, এছাড়া সকলের সাহায্যকেন্দ্র হিসেবে হাজী আনোয়ার আলী সওদাগরের পরিবারবর্গ কাজ করে যাচ্ছেন।
উত্তর চট্রগ্রামে হাজী আনোয়ার আলী সওদাগর প্রসিদ্ধ জমিদার, ব্যাবসায়ী, সমাজ সেবক এবং বিশিষ্ট দানবীর ছিলেন। উত্তর চট্রলায় খুব প্রসিদ্ধ তিনি এবং তার পরিবার। তিনি তার পরিবারপরিজনদের জন্য বিস্তৃত স্টেইট ওয়াক্‌ফনামা করে দিয়েছেন এবং এলাকাজুড়ে এবং ফটিকছড়ি উপজেলা জুড়ে তাদের বিশাল স্টেইট রয়েছে।
কিছু স্টেইট কবরস্থান হিসেবে ব্যাবহার করার জন্য দান করেছেন প্রধান ফটিকছড়ি সদরে - যেটা বর্তমানে হামজার টিলা নামে পরিচিত।
তাদের বিশাল স্টেইটের মধ্যে একটি হলো বরবিল স্টেইট, উত্তর ফটিকছড়ি।
ফটিকছড়ি উপজেলাধীন আনোয়ার আলী সরকারী প্রাথমিক বিদ্যালয়।
রোয়াংছড়ি সদর ইউনিয়ন
রোয়াংছড়ি সদর বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
রোয়াংছড়ি সদর ইউনিয়নের আয়তন ৩১,৩৬০ একর (১২১.৯১ বর্গ কিলোমিটার)।
২০১১ সালের পরিসংখ্যান অনুযায়ী রোয়াংছড়ি সদর ইউনিয়নের লোকসংখ্যা ৮,৮০৪ জন। এর মধ্যে পুরুষ ৫,২০০ জন এবং মহিলা ৩,৬০৪ জন।
রোয়াংছড়ি উপজেলার দক্ষিণাংশে রোয়াংছড়ি সদর ইউনিয়নের অবস্থান। রোয়াংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে আলেক্ষ্যং ইউনিয়ন ও বান্দরবান সদর উপজেলার বান্দরবান সদর ইউনিয়ন, পশ্চিমে তারাছা ইউনিয়ন, দক্ষিণে রুমা উপজেলার পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
রোয়াংছড়ি সদর ইউনিয়ন রোয়াংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
রোয়াংছড়ি সদর ইউনিয়নের স্বাক্ষরতার হার ৩২.৪১%। এ ইউনিয়নে ১টি মাধ্যমিক বিদ্যালয় ও ২৬টি প্রাথমিক বিদ্যালয় রয়েছে।
রোয়াংছড়ি সদর ইউনিয়নে যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।
রোয়াংছড়ি সদর ইউনিয়নের দক্ষিণ-পশ্চিমাংশ দিয়ে প্রবাহিত হচ্ছে সাঙ্গু নদী। এছাড়া রয়েছে রাখাক্ষ্যং খাল।
রোয়াংছড়ি সদর ইউনিয়নের প্রধান হাট-বাজার হল রোয়াংছড়ি বাজার।
আপাতবাস্তব টেলিভিশন অনুষ্ঠান
আপাতবাস্তব টেলিভিশন অনুষ্ঠান () বলতে এমন এক ধরনের টেলিভিশন অনুষ্ঠানকে বোঝায় যাতে আগে থেকে লিখিত চিত্রনাট্যনির্ভর নয়, বরং আপাতদৃষ্টিতে বাস্তব জীবন থেকে নেওয়া ঘটনাপঞ্জিকে উপজীব্য করে তৈরি করা হয়। এসব অনুষ্ঠানে এমন সব ব্যক্তিকে দেখানোহয়, যারা আপাতদৃষ্টিতে কোন পেশাদার বা পরিচিত মুখের কোনও অভিনেতা নন। প্রামাণ্যচিত্র অনুষ্ঠানের সাথে এই আপাতবাস্তব টিভি অনুষ্ঠানগুলির পার্থক্য আছে কেন না এগুলিতে দর্শককে তথ্যদানের পরিবর্তে আবেগিক নাটকীয়তা, ব্যক্তিতে ব্যক্তিতে সংঘাত, অনুশোচনা, গোপন কথা, ইত্যাদি বিনোদনমূলক ব্যাপারগুলির ওপর জোর দেওয়া হয়। অনেক সময় এই অনুষ্ঠানগুলিতে ছোট ছোট খণ্ডাংশে অংশগ্রহণকারী ব্যক্তিদের নিজেদের মনের কথা বলতে বা অভিমত দিতে দেখা যায়, আবার কোনও কোনও অনুষ্ঠানে প্রতি পর্বে একজন অংশগ্রহণকারীকে বহিস্কার করা হয়।
আপাতবাস্তব অনুষ্ঠান অনেক আগে থেকেই বিচ্ছিন্নভাবে টেলিভিশনে প্রচারিত হলেও মূলত ১৯৯০-এর দশকের শেষভাগে এবং ২০০০-এর দশকের শুরুর দিকে এগুলি অত্যন্ত জনপ্রিয় হয়ে ওঠে।
গাটাপার্চা
গাটাপার্চা () হল "প্যালাকুইয়াম" গণের একপ্রজাতীর গাছ হতে প্রাপ্ত তরুক্ষির। যা সাধারণত "প্যালাকুইয়াম গাটা" প্রজাতীর গাছ হতে পাওয়া য়ায়।
গাটাপার্চা শব্দটির উৎপত্তি মালয় ভাষায় "গেটাহ-পার্চা" থেকে, যার অর্থ পার্চা গাছ হতে প্রাপ্ত অাঠা।
১৮৪৩ সালে সর্বপ্রথম প্রাকৃতিক থার্মোপ্লাস্টিক পদার্থ হিসেবে এটি বৈজ্ঞানিক স্বীকৃতি পায়। ১৮৫১ সালে ১৫০০০০ কেজি গাটা পার্চা ব্রিটেনে রপ্তানী করা হয়। ১৯ শতকের শেষের দিকে গৃহস্থালী এবং শিল্পকারখানায় এর ব্যবহার বেড়ে যায়। বিশেষত জলমগ্ন তারবার্তা পাঠানোর জন্য ব্যবহৃত তারের অন্তরক হিসেবে ব্যবহার করার ফলে তারের ক্ষতি হওয়া থেকে রক্ষা পাওয়া গিয়েছিল।
উন্নত বিশ্বে গাটাপার্চা ব্যবহার শুরুর অাগে স্থানীয় মালয়েশীয়রা এটাকে ছুরির হাতল, ছড়ি ও অন্যন্য কাজে ব্যবহার করত।
প্রথম ইউরোপিয়ান হিসেবে এটি অাবিস্কার করেন জন ট্রেডিসেন্ট ১৬৫৬ সালে দূরপ্রাচ্য থেকে। তিনি এটার নাম দিয়েচিলেন 'মাজের উড'। ড. মন্টেগামারি নামক একজন ভারতীয় চিকিৎসা কর্মকর্তা এর ব্যবহারিক ব্যবহার শুরু করেন। ঔষধ হিসেবে ব্যবহার করার বিষয়ে প্রথম ধারনাপত্র দেয়ার কারনে তাকে রয়েল সোসাইটি অব অার্টস, লন্ডন স্বর্নপদক দেয়, ১৮৪৩ সালে।
প্যালাকুইয়াম গাটা গাছ ৫-৩০ মিটার পর্য়ন্ত লম্বা এবং কান্ডের বেড় প্রায় ১ মিটার পর্য়ন্ত হতে পারে। এর পাতা চিরহরিৎ প্রকৃতির, সর্পিলাকারে সজ্জিত, পাতার উপরের অংশ সবুজ কিন্তু নিচের অংশ হলুদাভ, যা ৮-২৫ সে,মি, পর্যন্ত লম্বা হয়। এর ফুল কাণ্ডের পাশে ছোট ছোট গুচ্ছাকারে হয়, প্রতিটি ফুল একটি করে সাদা দল নিয়ে গঠিত যা অাবার ৪-৮ টি( সাধারণত ৬ টি) খণ্ডে বিভক্ত।
এর ফল ৩-৭ সে.মি. পর্যন্ত হয় যা সাধারণত রসালো হয় এবং প্রত্যেক ফলে ৪ টি করে বীজ থাকে। কিছু কিছু প্রজাতীর ফল ভক্ষনযোগ্য।
অস্ট্রেলিয়াতে গাটাপার্চা সাধারণত গন্ধযুক্ত মজবুত কাঠ উৎপাদনকারী গাছ হিসেবে পরিচিত।
রাসায়নিক ভাবে গাটাপার্চা একটা পলিতারপিন, পলিঅাইসোপ্রিন সত্যিকার অর্থে ট্রান্স ১,৪ পলিঅাইসোপ্রিন। অপরদিকে সিস পলিমার হল প্রকৃতিক রাবার যা অাসলে অাকারবিহীন কিন্তু গাটাপার্চা স্ফটিক গঠন করে বলে এটি কঠিন পদার্থ।
দামোদর মুখোপাধ্যায়
দামোদর মুখোপাধ্যায় (জন্ম: ফেব্রুয়ারি ১৮৫৩ - মৃত্যু: ১৯০৭) একজন বাঙালি ঔপন্যাসিক, অনুবাদক ও সম্পাদক।
দামোদর মুখোপাধ্যায়ের জন্ম হয় ১২৫৯ বঙ্গাব্দের ফাল্গুন মাসে নদিয়া জেলার কৃষ্ণনগরে তাঁর মামাবাড়িতে। প্রসিদ্ধ বাংলা ব্যাকরণ রচয়িতা লোহারাম শিরোরত্ন তাঁর মামা ছিলেন। তাঁর পৈতৃক নিবাস শান্তিপুর। মামাবাড়িতেই তিনি প্রধানত প্রতিপালিত হন। কৃষ্ণনগর ও বহরমপুরে তাঁর শিক্ষালাভ হয়। তিনি ইংরেজি, বাংলা ও সংস্কৃত এই তিন ভাষাতে দক্ষ ছিলেন।
তিনি অনেকগুলি গ্রন্থ রচনা করেছিলেন। যার মধ্যে 'নবাব নন্দিনী' ও 'মৃন্ময়ী' উপন্যাসদুটি যথাক্রমে বঙ্কিমচন্দ্র চট্টোপাধ্যায়ের কপালকুণ্ডলা ও দুর্গেশনন্দিনীর উপসংহার। তিনি কিছু ইংরেজি উপন্যাস বাংলাতে অনুবাদ করে প্রকাশ করেছিলেন। এছাড়া তিনি নয়টি টীকা ও ভাষ্যসহ শ্রীমদ্ভগবত গীতার একটি বড় সংস্করণ প্রকাশ করেছিলেন। এই বইটি প্রায় সাড়ে তিন হাজার পাতার ছিল। 'জ্ঞানাঙ্কুর' ও 'প্রবাহ' নামক দুটি পত্রিকা তিনি কিছুদিন সম্পাদনা করেছিলেন।
অধ্যাপক অসিতকুমার বন্দ্যোপাধ্যায়ের মতে দামোদর মুখোপাধ্যায়ের শিল্পবোধ ও পরিমাণবোধের বিশেষ অভাব ছিল। না হলে তিনি কপালকুণ্ডলা ও দুর্গেশনন্দিনীর উপসংহার লিখতে প্রবৃত্ত হবেন কেন? তাঁর অধিকাংশ উপন্যাস বিশেষত্ববর্জিত। সেগুলি বয়স্ক বালকভুলানো উপকথায় পর্যবসিত হয়েছে।
১৩১৪ বঙ্গাব্দের শ্রাবণ মাসে তাঁর মৃত্যু হয়।
জলাধার
জলাধার হলো তরল পদার্থ সংরক্ষণের একটি স্থান। এই তরল পদার্থ পানি, হাইড্রোকার্বন বা গ্যাস যেকোন কিছুই হতে পারে। সাধারণ জলাধার বলতে একটি বৃহৎ প্রাকৃতিক বা কৃত্রিম, পুকুর বা পানি সংরক্ষণ করার জন্য বাঁধ বা পানি সংরক্ষণ লককে বোঝায়। পানির প্রবাহকে নিয়ন্ত্রণ করে জলাধার তৈরী করা যেতে পারে। নদী উপত্যকায়ও বাঁধ দিয়ে নির্মাণ করা যেতে পারে। অন্যদিকে, সমতল ভূমি খনন করে বা নদীতীরে বাঁধ দিয়েও জলাধার নির্মাণ করা যায়।
ট্যাঙ্ক জলাধারের ট্যাঙ্কে তরল পদার্থ বা গ্যাস জমা হয় যা মাটি নিচ থেকে উপরে উত্তোলন করা যায় বা নিচে নিয়ে যাওয়া যায়।
ভূগর্ভস্থ জলাধারগুলো মাটির নিচে তরল পদার্থ, প্রধানত, পানি বা পেট্রোলিয়াম সংরক্ষণ করার জন্য ব্যবহৃত হয়ে থাকে।
উপত্যকায় বাঁধ দ্বারা নির্মিত জলাধারের অববাহিকা বেশিরভাগ ক্ষেত্রেই প্রাকৃতিক ভূসংস্থানের উপর নির্ভর করে। বাঁধগুলো সাধারণত উপত্যকার সরু অংশের দিকে নির্মিত হয়ে থাকে। উপত্যকার পাশগুলো প্রাকৃতিক দেয়াল হিসেবে কাজ করে, বাঁধটা এমন সরু জায়গায় অবস্থিত থাকে যা নিমার্ণের ক্ষেত্রে অধিকতর শক্তি এবং নিমার্ণ খরচ কম হয়। অনেক জলাধার নির্মাণ প্রকল্পে, আশপাশের এলাকার মানুষগুলোকে স্থানান্তরিত করা হয় এবং নতুন গৃহায়ণের ব্যবস্থা করা হয় এবং ঐতিহাসিক নিদর্শনসমূহ সরিয়ে অন্য পরিবেশে স্থানান্তর করা হয়। উদাহরণস্বরূপ, আবু সিম্‌বেল মন্দির (যেটা মিশরের নীলনদ হতে লেক নেসার নিমার্ণ করার জন্য অসওয়ান বাঁধ নির্মাণের পূর্বে সরিয়ে ফেলা হয়।), লিন সেলিন নিমার্ণের সময় কেপিল সেলিন গ্রামের স্থানান্তর এবং লেক সেল্টো নির্মাণের জন্য বোর্গো সান পিয়েত্রো অব পেত্রেল্লা সেল্টোর স্থানান্তরের কথা উল্লেখ করা যেতে পারে।
উপত্যাকায় জলাধার নির্মাণের জন্য সাধারণত নদীর প্রয়োজন হয়, যা প্রায়ক্ষেত্রে একটি অস্থায়ী টানেল বা বাই-পাস চ্যানেলে মধ্যে দিয়ে যায়।
পাহাড়ি অঞ্চলে, অধিকাংশ ক্ষেত্রে বিদ্যমান হ্রদকে সম্প্রসারিত করে জলাধার নির্মাণ করা হয়ে থাকে। মিড ওয়েলসের লিন ক্লিইডগের মতো এই ধরনের জলাধারগুলো মাঝে মধ্যে তাদের পানিস্তরের উচ্চতা এক বা ততোধিক ফিডার স্ট্রিমের ওয়াটেরশেড অতিক্রম করে। এইসব ক্ষেত্রে জলাধারে ধারণ করার জন্য পাশে অতিরিক্ত বাঁধ নির্মাণ করতে হয়।
আফ্রিকান ন্যাশনাল পার্টি
আফ্রিকান ন্যাশনাল পার্টি (, পিএনএ) চাদের একটি রাজনৈতিক দল ছিল। ১৯৬০ সালের ৩০শে জানুয়ারি চাদের উত্তরাঞ্চলের চারটি মুসলিম-শাসনাধীন রাজনৈতিক দল; আফ্রিকান সমাজতান্ত্রিক আন্দোলন, চাদের সামাজিক কর্ম, চাদের স্বাধীন গণতান্ত্রিক ইউনিয়ন এবং গ্রামীণ ও স্বাধীন চাদের দলকে একত্রীকরণের মাধ্যমে পিএনএ গঠন করা হয়। প্রথমদিকে, পিএনএ জাতীয় পরিষদে ২৫টি আসন লাভ করে, কিন্তু দলটি হেরে গিয়ে চাদিয়ান প্রগ্রেসিভ পার্টিতে পরিণত হয়, প্রথমে সাংসদদের সংখ্যা ১৭জন হয় এবং পরে দশ জনে গিয়ে পৌঁছায়। ১৯৬১ সালের এপ্রিল মাসে, পিএনএ, চাদিয়ান প্রগ্রেসিভ পার্টির সাথে আবেতে একটি ইউনিটি কংগ্রেসে একত্রিত হয়ে "ইউনিয়ন ফর দ্য প্রগ্রেসিভ অফ চাদ (ইউপিটি)" দলটি গঠন করে।
পিএনএ, নির্বাচনের জন্য তাদের নিজস্ব প্রার্থী তালিকা দেয়ায় এই জোট সংক্ষিপ্ত সময়ের জন্য স্থায়ী ছিল। ১৯৬১ সালে পিএনএ'র নেতাদের গ্রেপ্তার করা হয় এবং জানুয়ারি ১৯৬২ সালে দলটিকে নিষিদ্ধ ঘোষণা করা হয়। ১৯৬৩ সালে পিএনএর নেতা জিব্রিন খেরাল্লা ঘোষণা দিয়েছিলেন যে, পিএনএ নিজেই একীভূত হবেনা।
ধর্মে নীতিশাস্ত্র
নীতিশাস্ত্র বলতে ঠিক বেঠিক আচরণকে সংরক্ষণ করা, সঠিক সুপারিশ প্রদান ও সেগুলোকে প্রণালীবদ্ধকরন বুঝায়। নীতির একটি মূল বিষয় হল 'সুন্দর জীবন', যা মানুষ অল্পতে তুষ্ট থেকে সুন্দর করে যাপন করবে। অনেক দার্শনিক প্রথাগত নৈতিক আচরণের চেয়ে এভাবে সুন্দর জীবনযাপনকে গুরুত্বপূর্ণ বলে মনে করেন। 
অধিকাংশ ধর্মেরই একটা নৈতিক উপাদান থাকে যা(দাবিকৃত) অতিপ্রাকৃতিক কোন প্রকাশ বা অনুশাসন থেকে সৃষ্টি হয়। অনেকে দৃঢ়তার সাথে বলে থাকেন যে নৈতিক জীবনযাপনের জন্য ধর্মের প্রয়োজন। ব্লাকবার্ন বলেন যে, অনেক লোক আছে যারা মনে করে তারা যদি ধর্মের অনুশাসনযুক্ত কঠিন সামাজিক নিয়মের ভিতর থাকে তো ভাল থাকতে পারে।
বৌদ্ধ ধর্মের নীতি নৈতিকতা ধর্মীয়ভাবে গৌতম বুদ্ধের বোধিচিত্ত বা তাঁকে অনুসরণকারী অন্যান্য বোধিচিত্তের বুদ্ধত্বের উপর ভিত্তি করে গড়ে উঠেছে। বৌদ্ধদের ধর্মগ্রন্থগুলোতে নৈতিক শিক্ষার আলোকপাত করা হয়েছে। তাছাড়াও গৌতম বুদ্ধ থেকে অন্যান্য বোধিচিত্তের মাধ্যমে বৌদ্ধরা নৈতিক শিক্ষা লাভ করেছে। তাই অনেক বৌদ্ধ বিদ্বানকে তাদের নীতিশাস্ত্রের সঠিকতা নিরূপণে ধর্মীয় গ্রন্থগুলোর পর্যালোচনা ও বৌদ্ধ সমাজের নৃতাত্ত্বিক প্রমানাদির উপর নির্ভর করতে হয়।
বৌদ্ধ ধর্ম অনুসারে সাধারণ মানুষকে পঞ্চশীল নীতি মেনে চলতে হয়। সাধারণ মানুষের জন্য এ পঞ্চশীল নীতি হল বৌদ্ধ নীতিশাস্ত্রের মূল্ভিত্তি। পঞ্চশীলে বলা হয়েছে "-প্রাণী হত্যা করা হতে বিরত থাকতে, কোন চৌর্যবৃওি না করতে, মিথ্যা কথা না বলতে, অবৈধ কামাচার হতে বিরত থাকতে, কোন ধরনের নেশা দ্রব্য সেবন না করতে।" কোন সাধারণ মানুষ বুদ্ধ বা বোধিসত্ত্ব হতে চাইলে তাঁকে এ সকল খারাপ কাজ হতে বিরত থাকার অঙ্গীকার করাকে উৎসাহিত করা হয়(বিনয় পিটক দেখুন)।
আধুনিক বিশ্বের পশ্চিমা বৌদ্ধ- যারা সকল নৈতিক সমস্যার বাস্তবানুগ সমাধান পছন্দ করেন, তারা বৌদ্ধদের প্রচলিত নীতিশাস্ত্রের যৌক্তিকতা বাজিয়ে দেখতে চাইবেন, কেননা এ নীতিশাস্ত্রগুলো শুধু মাত্র আচার সর্বস্ব ও পুরুষানুক্রমিক। এ সমস্যার একটি গ্রহণযোগ্য সমাধান খুঁজতে শুধু প্রচলিত হিতোপদেশ বা বিনয় পিটকের উপর নির্ভর করলে চলবে না। মধ্যপন্থার মত অন্যান্য মৌলিক শিক্ষণগুলোর সাহায্যে হিতোপদেশ বা অনুশাসনগুলোর যৌক্তিক ব্যাখ্যা খুঁজতে হবে ও মানুষের জীবনে সেগুলোর প্রয়োজনীয়তাও বিচার করে দেখতে হবে। এ প্রক্রিয়া দিয়ে এগোলে বৌদ্ধদের নীতিশাস্ত্রকে শুধু তাদের বিশ্বাস, ঐতিহ্য, প্রথা বা বোধি চিত্তের উপর নির্ভর করতে হবে না। যা বিশ্বব্যাপী অবৌদ্ধদেরকেও বৌদ্ধ ধর্মের নীতিশাস্ত্রের গভীরে প্রবেশের সুযোগ দেবে।Going for Refuge & Taking the Precepts" (The Wheel Publication No. 282/284). Kandy, Sri Lanka: Buddhist Publication Society. (Originally published 1981 and transcribed for Internet publication in 1994.) Retrieved 2007-11-12 from "Access to Insight" at http://www.accesstoinsight.org/lib/authors/bodhi/wheel282.html.
আবদুল লতিফ আব্বাস
আবদুল লতিফ আব্বাস (জন্ম এপ্রিল ১৮, ১৯৫৩) একজন কুয়েতী স্প্রিন্টার। ১৯৭৬ গ্রীষ্মকালীন অলিম্পিকে পুরুষের ৪ × ১০০ মিটার রিলে প্রতিযোগিতায় তিনি অংশগ্রহণ করেন।
বাংলাদেশী ইংরেজি
বাংলাদেশী ইংরেজি হলো বাংলাদেশে তৈরি হওয়া ইংরেজির একটি উপভাষা।
বাংলাদেশী ইংরেজির মূল বৈশিষ্ট্য হলো এর নিজস্ব ধ্বনিতত্ত্ব। ব্রিটিশ কিংবা আমেরিকান ইংরেজি থেকে এর যথেষ্ট ফারাক রয়েছে। ব্রিটিশ ইংরেজির দন্তমূলীয় ধ্বনিগুলি বাংলাদেশী ইংরেজিতে মূর্ধন্য ধ্বনিতে পরিবর্তিত হয়েছে। এছাড়াও অন্যান্য উচ্চারণগত পার্থক্য লক্ষণীয়। তাছাড়া বাংলাদেশী ইংরেজিতে কিছু আলাদা শব্দভাণ্ডার এবং আলাদা রীতি রয়েছে।
বাংলাদেশে প্রায় দেড় কোটি মানুষ দ্বিতীয় ভাষা হিসেবে ইংরেজি ভাষা জানে। বাংলাদেশে ইংরেজি সংবাদ পত্র, ইংরেজি মাধ্যমে পড়াশোনার ব্যবস্থা আছে। এছাড়াও বিভিন্ন ব্যবসা বাণিজ্যের ক্ষেত্রে ইংরেজির ব্যাপক ব্যবহার লক্ষ্য করা যায়।
বাংলাদেশের সর্বোচ্চ আদালত এবং উচ্চ আদালতে ইংরেজিই হলো প্রধান ভাষা। এছাড়াও অন্যান্য বিচারিক কাজে ইংরেজির ব্যাপক ব্যবহার হয়। বাংলাদেশের আইন ইংরেজি এবং বাংলা উভয় ভাষাতেই লিখিত হয়।
বাংলাদেশে ইংরেজির ব্যবহার শুরু হয় ব্রিটিশ শাসনামলে। সে সময়ের অভিজাত পরিবারেরা ইংরেজদের দ্বারা ব্যাপকভাবে প্রভাবিত হয়। স্যার সৈয়দ আহমেদ বাঙালি মুসলিমদের ইংরেজি শিক্ষার অগ্রদূত ছিলেন। স্বাধীন বাংলাদেশের প্রথম সংবিধান ইংরেজি এবং বাংলা উভয় ভাষাতেই লেখা হয়। তখন থেকে বাংলাদেশে উচ্চ শিক্ষাও ইংরেজিতে দেয়া হতো। ১৯৮৭ সালে তৎকালীন রাষ্ট্রপতি এরশাদ এক আদেশ বলে সর্বস্তরে বাংলা চালুর সিদ্ধান্ত নেন। ফলে অনেকাংশেই ইংরেজির জায়গা বাংলা দখল করে নেয়। যদিও ২০০১ সালে এই সিদ্ধান্ত বাতিল করা হয়। ২০১২ সালে উচ্চ আদালতের এক আদেশ মতে "বাংলিশ"কে (বাংলা এবং ইংরেজির এক অপ্রাসঙ্গিক মিশ্রণ) টিভি, রেডিও সহ সকল গণমাধ্যমে প্রচারে নিষেধাজ্ঞা জারি করা হয়।
বিগ কিং
বিগ কিং স্যান্ডউইচ ছিল আর্ন্তজাতিক ফাস্ট-ফুড রেস্টুরেন্ট কর্তৃক বিক্রিত অন্যতম প্রধান হ্যামবার্গার পণ্য এবং এটি বিশ বছরের বেশী সময় যাবৎ তাদের খাদ্যতালিকার অংশ হিসেবে ছিল।
অক্টোবর,২০১৭ তারিখের নিরিখে এটি ইউনাইটেড স্টেটসে আর বিক্রি করা হয় না।
এটির পরীক্ষামূলক পর্যায়ে ১৯৯৬-১৯৯৭, এটিকে ডবল সুপ্রিম বলা হত এবং ম্যাকডোনাল্ডসের তিনটি রোল সহ বিগ ম্যাক এর ন্যায় সাজানো হয়েছিল।
এটিকে পরে অধিকতর ডবল বার্গার হিসেবে সংস্কার করা হয় ১৯৯৭ সালের পরবর্তী পণ্য পরীক্ষণের সময়ে। এটাকে এটার বর্তমান নাম তখন দেওয়া হয়েছিল যখন পণ্যটি সেপ্টেম্বর ১৯৯৭ সালে আনুষ্ঠানিকভাবে উপস্থাপন করা হয়েছিল,অবশ্য এটি গতানুগতিক ডবল চীজবার্গার বিন্যাস বজায় রেখেছিল।
আবু জর গিফারী কলেজ
আবুজর গিফারি কলেজ ঢাকার মালিবাগে অবস্থিত একটি ঐতিহ্যবাহী কলেজ। ১৯৬৭ সালে কলেজটি প্রতিষ্ঠিত হয়। মহানবী হযরত মুহাম্মদ (স) এর অন্যতম প্রিয় সাহাবি হযরত আবুজর গিফারি (র) এর নামানুসারে কলেজটির নামকরণ করা হয়। কলেজটিতে উচ্চ মাধ্যমিক, ডিগ্রী পাশ কোর্স, স্নাতক, স্নাতকোত্তর ছাড়াও বিবিএ প্রফেশনাল বিষয়ে পড়ানো হয়। কলেজটি জাতীয় বিশ্ববিদ্যালয়ের অধিভুক্ত।
নিয়ম ৯০
সেলুলার অটোমাটার গাণিতিক গবেষণায়, নিয়ম ৯০ একটি প্রাথমিক সেলুলার অটোমেশন যা এক্সচেঞ্জ বা ফাংশন ভিত্তিক। এটি কোষগুলির একটি এক-মাত্রিক অ্যারে দ্বারা গঠিত, যার প্রতিটি ০ অথবা ১ মান ধারণ করতে পারে। প্রতিটি সময় ধাপে সমস্ত মূল্য একযোগে একচেটিয়া বা তাদের প্রতিবেশী মান দ্বারা প্রতিস্থাপিত হয়। এটিকে "সরল অ-তুচ্ছ সেলুলার অটোম্যানন" বলেন, এবং এটি স্টিফেন ওয়ালফ্রামের(২০০২) "এ নিউ কাইন্ড অফ সায়েন্স" বইয়ে বিস্তৃতভাবে বর্ণনা করা হয়েছে।
অনেক সেলুলার অটোম্যাটা এবং অন্যান্য কম্পিউটেশনাল সিস্টেমে নিয়ম ৯০ এর মতো আচরণে সক্ষম। উদাহরণস্বরূপ, নিয়ম ৯০ এর একটি আকৃতি বিভিন্ন মৌলিক সেলুলার অটোমেশন দ্বারা নিয়ম ২২-এর আকৃতিতে অনুবাদ করা যেতে পারে। অনুবাদটিতে প্রতিটি নিয়ম ৯০ এর ঘর, ধারাবাহিক ভাবে তিনটি নিয়ম ২২ ঘর দ্বারা পরিবর্তিত হয়।যদি নিয়ম ৯০ এর ঘরটি শূন্য হয়, তবে এই সবগুলি ঘরই শূন্য হবে। একটি অশূন্য নিয়ম ৯০ এর ঘর দুটি শূন্যের মাধ্যমে অনুবাদ করা হয়। এই রূপান্তর সঙ্গে, নিয়ম ২২ অটোমেটনের প্রতিটি ছয় ধাপ নিয়ম ৯০ স্বতন্ত্র একটি একক পদক্ষেপকে অনুকরণ করে। নিয়ম ৯০ অনুরূপ সরাসরি সিমুলেশনে প্রাথমিক সেলুলার অটোমাটা নিয়ম ৪৫ এবং নিয়ম ১২৬ এর জন্য নির্দিষ্ট স্ট্রিং পুনর্লিখন সিস্টেম এবং ট্যাগ সিস্টেমের জন্য, এবং ওয়ারওয়ার্ল্ড সহ কিছু দ্বি-মাত্রিক সেলুলার অটোম্যাটার মধ্যে সম্ভব। নিয়ম ৯০ একই ভাবে নিজেকে অনুকরণ করতে পারে। যদি একটি নিয়ম ৯০এর কনফিগারেশনের প্রতিটি ঘরকে পরপর একটি জোড়া দ্বারা প্রতিস্থাপিত করা হয়, তবে প্রথমটি মূল ঘর এর মান এবং দ্বিতীয়টি শূন্য ধারণ করে, তারপর এই দ্বিগুণ কনফিগারেশন একই পদ্ধতিতে মূল কনফিগারেশনের হিসাবে অর্ধেক গতিপ্রাপ্ত হয়।
পুরাণবিদ্যা
পুরাণবিদ্যা বলতে মানুষের কিছু গোষ্ঠীর পৌরাণিক কাহিনীসমূহের অধ্যয়নকে বোঝায়। পৌরাণিক গল্পগাঁথা বিশ্বের সব সংস্কৃতির মধ্যেই দেখা যায়। এসব পৌরাণিক উপকথা প্রচলনের পেছনে বিভিন্ন ধরনের উৎসের কথা বলা হয়। যেমনঃ প্রকৃতিকে জীবন্তকরণ অথবা প্রাকৃতিক ঘটনাবলিকে জীবন্ত সত্তার মত করে রূপায়িতকরণ, কখনো সত্য কোন ঐতিহাসিক ঘটনার ব্যাখ্যাদান, কখনো বা সমাজে প্রচলিত কিছু আচার-প্রথা কীভাবে গড়ে উঠলো তার বিশ্লেষণ করতে গিয়ে এসব উপকথার উদ্ভব।
পৌরাণিক গল্পের চর্চা প্রাচীন কাল থেকেই শুরু হয়েছে। তবে, সাম্প্রতিক গবেষণাগুলোতে যে চিত্র উঠে এসেছে তাতে পৌরাণিক উপকথাগুলোকে অলীক-ভ্রান্ত ঐতিহাসিক ঘটনাবলির বিবরণ মনে না হয়ে বরং এগুলোকে মনস্তাত্ত্বিক, সাংস্কৃতিক কিংবা সামাজিক সত্যের বহিঃপ্রকাশ বলেই মনে হয়।
পৌরাণিক পূর্বে পুরাণ নামে পরিচিত ছিল। পঞ্চাদশ শতকে পৌরাণিক শব্দের ব্যবহার শুরু হয়।
নাগরিক টিভি
নাগরিক টিভি বাংলাদেশের একটি টেলিভিশন চ্যানেল। ১ মার্চ ২০১৮ তারিখে আনুষ্ঠানিক যাত্রা শুরু করে টেলিভিশন চ্যানেলটি।
মেয়র, ব্যবসায়ী ও টেলিভিশন ব্যক্তিত্ব আনিসুল হকের নেতৃত্বে প্রায় চার বছর আগে কার্যক্রম শুরু করে নাগরিক টিভি। ২০১৫ সালে লাইসেন্স পায় নাগরিক টেলিভিশন। তাঁর সহধর্মিণী, মোহাম্মদী গ্রুপের ব্যবস্থাপনা পরিচালক রুবানা হকও শুরু থেকেই প্রতিষ্ঠানটির পরিকল্পনা নিয়ে কাজ করেন। ২০১৫ সালে প্রধান পরিচালন কর্মকর্তা হিসেবে যোগ দেন উপস্থাপক-নির্মাতা ডা. আব্দুন নূর তুষার। তাঁদের নেতৃত্বে বাণিজ্যিক সম্প্রচারের যাবতীয় কার্যক্রম চূড়ান্ত করে নাগরিক টিভি। ৬ ফেব্রুয়ারি ২০১৮ তারিখে রাত ১২টা থেকে পরীক্ষামূলক সম্প্রচার শুরু পর ১ মার্চ ২০১৮ তারিখে আনুষ্ঠানিক যাত্রা শুরু করে টেলিভিশন চ্যানেলটি। বঙ্গবন্ধু আন্তর্জাতিক সম্মেলন কেন্দ্রে হয় উদ্বোধনী অনুষ্ঠান।
হার্শাদ চোপড়া
হর্ষদ চোপড়া (জন্ম: ১৭ মে ১৯৮৩) হচ্ছেন একজন ভারতীয় ধারাবাহিক অভিনেতা। তিনি হামসফরস, ধর্মপত্নী, লেফট রাইট লেফট, কিস দেশ মে হ্যায় মেরা দিল,তেরে লিয়ে, মমতা এবং আম্বের ধারার মতো ধারাবাহিকে অভিনয় করেছেন।
হর্ষদ জি টিভিতে সম্প্রচারিত ধারাবাহিক মমতায় আকাশের চরিত্রে অভিনয়ের মাধ্যমে অভিনয় জগতে অভিষেক করেন। অতঃপর তিনি লেফট রাইট লেফটে আলী চরিত্রে অভিনয় করেন, যার পরে তিনি আম্বের ধারা অভিনয় করেন। পরবর্তীতে তিনি স্টার প্লাসে সম্প্রচারিত ধারাবাহিক কিস দেশ মে হ্যায় মেরা দিলে প্রেম চরিত্রে অভিনয় করেন।
স্মুল
স্মুল হল একটি মার্কিন মোবাইল অ্যাপ উন্নয়নকারী, যেটির সদর দপ্তর মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে অবস্থিত। প্রতিষ্ঠানটি আইওএস, এন্ড্রোয়েড আমাজন.কম-এর কিন্ডেল ফ্যায়ার এর জন্য সামাজিকধর্মী সঙ্গীত সৃষ্টিকারী অ্যাপলিকেশন উন্নীত করতে বিশেষজ্ঞ।
প্রতিষ্ঠানটি ২০০৮ সালে জেফ স্মিথ এবং স্টানফোর্ড বিশ্ববিদ্যালয়-এর সহকারী অধ্যাপক জে ওয়াং দ্বারা প্রতিষ্ঠিত হয়। ওয়াং মন্তব্য করেন যে, অ্যাপটির উদ্দেশ্য হল ব্যবহারকারীদের আকর্ষণ করে আনা এবং, নিদৃষ্ট সময় পর তারা বুঝতে পারবে তারা সঙ্গীত তৈরী করছেন, 'খুব দেড়ি হয়ে গেছে — তারা ইতোমধ্যে মজা করছেন।'" ২০১১ সালের ডিসেম্বর মাসে, স্মুল তাদের প্রতিরুপ সঙ্গীতের অ্যাপ উন্নীতকরণমূলক প্রতিষ্ঠান "কুশ" কে কিনে নেয়। ২০১৩ সালের ৩১শে জুলাই, ওয়াং স্টানফোর্ড বিশ্ববিদ্যালয়-এ পূর্ণকালীনভাবে ফিরে যাবার জন্য স্মুলে তার নিজেস্ব পদ থেকে সরে দাড়ান।